નવસારીમાં ગણદેવી તરફ જતા રોડ ઉપર જમાલપોર પેટ્રોલપંપ સામે વધુ એક અકસ્માતમાં બાઈકચાલક યુવાનનું ઘટનાસ્થળે જ મોત નીપજ્યું હતું. ધુમ સ્ટાઈલમાં બાઈક હંકારનાર બેલેન્સ નહીં જાળવી શકતા બે બાઈક સાથે અથડાયા બાદ રોડ ઉપર ફસડાઈ પડતા ગંભીર ઈજાને પગલે મોત નીપજ્યું હતું. મૃતક યુવાન મુનસાડનો હોવાની માહિતી સાંપડી છે. અકસ્માતમાં બાઇક 40 ફૂટ ઘસડાઇ હતી. જમાલપોર રોડ ઉપર આ સાથે જ અકસ્માતની ઘટનામાં છેલ્લા 4 મહિનામાં કુલ 7 વ્યક્તિએ જીવ ગુમાવ્યા છે.